Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: 11. §-a alapján, valamint a 26/2001. (VII. 27.) OM rendelet
Paragraph Index: 602

3. A szakmai vizsgán számon kérhetõ tudás 3.1. A vizsgázó ismerje: — a kereskedelem (bel- és külkereskedelem), valamint a vállalatok és vállalkozások helyét és szerepét a nemzetgazdaság rendszerében, — a mûvészettörténeti korokat, azok meghatározó stílusjegyeit és az iparmûvészet, ezen belül az ötvösség történetét, — a nemesfémek fajtáit, jellemzõit, feldolgozását és megmunkálását, — a fémjelzés történetét, különös tekintettel a magyarországi fémjelekre, — a drágakövek keletkezését, kitermelését és alapvetõ fizikai tulajdonságait, — a gyémánt tulajdonságait, a briliáns csiszolási formáit és értékelésének szempontjait, — a mechanikus óraszerkezetek típusait, — a fémek és nemesfémek alapvetõ tulajdonságait. 3.2. A vizsgázó tudja alkalmazni: — a kereskedelmi megállapodások, szerzõdések tartalmi és formai elõírásait, — a bizonylatok tartalmi és formai elõírásait a számviteli és pénzügyi rendnek megfelelõen, — a számítógép/pénztárgép üzembe helyezését, a gépen meghatározott programozási, blokkolási mûveleteket, pénztárjelentés elõírásait. 3.3. A vizsgázó legyen képes: — jogi ismereteinek fejlesztésére, a munkájához szükséges szabályozások nyomon követésére, megértésére és alkalmazására, — a mûvészeti stílusok felismerésére az építészet és iparmûvészet körében, — a magyar ötvösjegyek, fémjelek felismerésére és a szakkatalógusok használatára, — a kereskedelemben alkalmazott finomsági vizsgálatok elvégzésére, — a briliáns tömegének (súlyának) mérésére, a briliáns színének, ásványi tisztaságának és csiszolásának vizsgálatára és osztályozására nemzetközi paraméterek szerint, — táblázatok segítségével — az általa meghatározott paraméterek figyelembevételével — a briliáns értékének megállapítására, — a kereskedelemben használatos ötvözetszámítások elvégzésére, — a mechanikus óraszerkezetek típusainak felismerésére, — a nemesfémtárgy árának meghatározására.

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes